Sabinet | Volume 116, Issue 3272
Volume 116, Issue 3272, 2013
Die Kerkblad - Volume 116, Issue 3272, September 2013
Volume 116, Issue 3272, September 2013
Teologiestudie vir onderwysers : van oraloor
Suid-Afrika het 'n dringende behoefte aan onderwysers en veral aan skoolhoofde wat die onderwys vanuit Skriftuurlike norme begrond. Om dit na te streef, is nie maklik nie, want dit vereis nie net vak- en onderwyskundigheid nie, maar ook deeglike Bybel- en teologiese kennis.
Kuratore-rapport aan die kerke : Teologiese Skool
Daar word indringende aandag aan die vordering van studente met hulle studies gegee, asook deur pastorale gesprekke aan hulle verhouding met God en mense, hulle roepingsbesef en gesindheid.
Feesbundel aan prof. Koos Vorster oorhandig : Teologiese Skool
Op Vrydag 17 Mei, tydens die emeriti-dag van die Fakulteit Teologie op Potchefstroom, is 'n feesbundel aan prof. Koos Vorster oor handig. Prof. Fika J van Rensburg was die gasredakteur van dié feesbundel, en hy het tydens die funksie 'n leergebinde uitgawe aan prof. Vorster gegee.
Prof. Rantoa Letšosa as viserektor van die NWU aangewys : Teologiese Skool
Die Noordwes-Universiteit (NWU) se viserektor (Onderrigleer) by die Potchefstroomkampus, prof. Mariëtte Lowes, tree einde 2014 af. Daarom het dit nodig geword dat die NWU 'n nuwe viserektor aanwys, en die pos is geadverteer. Dit is 'n belangrike sleutelpos, nie net vir die NWU nie, maar ook vir die Teologiese Skool, juis vanweë die besondere verhouding tussen die Universiteit en die GKSA. Daarom was dit noodsaaklik dat 'n bekwame persoon vir die pos gevind word. Gevolglik is prof. RS Letšosa, tans professor in Praktiese Teologie, Direkteur van die Skool vir Predikantsopleiding en Vise-Rektor (akademiese sake) van die TSP, genader om homself vir die aanstelling by die NWU beskikbaar te stel. Vir prof. Letšosa is sy roeping as Woordbedienaar egter van soveel belang dat hy nie die aanstelling sou oorweeg as hy nie, al is dit net in beperkte mate, daarmee saam steeds sy huidige taak en roeping as bedienaar van die Woord (besonderlik teologiese professor) kan uitvoer nie.
Ds. Landman van der Merwe Vogel 5 Maart 1952 - 22 Julie 2013 : in dankbare herinnering
Die plek van ds. Landman Vogel is skielik leeg. Vir meer as 18 jaar was hy deel van die Gereformeerde kerkverband in Namibië. Ná die diagnose met pankreakanker op 12 Junie 2013 het die afbreek van die tentwoning binne ses weke soos 'n asemteug verbygegaan. Almal naby hom het ervaar dat die Gees hom vir sy oorgang voorberei het. Sy woorde toe hy siek geword het, was eenmaal: "Nou kom al die tekste in my kop op waarmee ek ander vertroos het deur die jare. Ek dink nogal aan Hiskia wie se lewe verleng is."
Geref. Kerk Heilbron 50 jaar oud
Muppim en Guppim : laastens
Nadat Josef hom aan sy broers bekend gemaak het, reël hy dat sy vader, Jakob, en alles en almal wat aan hom behoort na Egipte trek om hulle daar te vestig. In Genesis 46 word almal genoem wat saam met Jakob uit Kanaän in Egipte aangekom het en in die vrugbare landstreek Gosen gaan bly het. Onder die name wat genoem word is Muppim en Guppim (vs 21).